CELEX: 62013CN0384
Language: fi
Date: 2013-07-05 00:00:00
Title: Asia C-384/13: Ennakkoratkaisupyyntö, jonka Tribunal Supremo (Espanja) on esittänyt 5.7.2013 — Estación de Servicio Pozuelo 4, S.L. v. GALP Energía España S.A.U.

21.9.2013   
            
            
               FI
            
            
               Euroopan unionin virallinen lehti
            
            
               C 274/9
            
         Ennakkoratkaisupyyntö, jonka Tribunal Supremo (Espanja) on esittänyt 5.7.2013 — Estación de Servicio Pozuelo 4, S.L. v. GALP Energía España S.A.U.
   (Asia C-384/13)
   2013/C 274/15
   Oikeudenkäyntikieli: espanja
   
      Ennakkoratkaisua pyytänyt tuomioistuin
   
   Tribunal Supremo
   
      Pääasian asianosaiset
   
   
      Kantaja: Estación de Servicio Pozuelo 4, S.L.
   
      Vastaaja: GALP Energía España S.A.U.
   
      Ennakkoratkaisukysymykset
   
   
               1)
            
            
               Voidaanko katsoa, että pääasian oikeudenkäynnissä riidanalaisen sopimuksen kaltainen sopimus, jolla vahvistetaan öljytuotteiden toimittajalle 45 vuoden ajaksi maankäyttöoikeus, jotta tämä rakentaa huoltamon ja vuokraa sen maanomistajalle tämän oikeuden kestoa vastaavaksi ajaksi sekä määrää samalla yksinostovelvoitteesta saman ajanjakson ajaksi, on merkitykseltään vähäinen eikä siihen sovelleta EY 81 artiklan 1 kohdassa (josta on tullut SEUT 101 artiklan 1 kohta) vahvistettua kieltoa lähinnä siitä syystä, että tavarantoimittajan markkinaosuus on vähäinen, enintään 3 prosenttia, verrattuna vain kolmen toimittajan kokonaismarkkinaosuuteen, joka on noin 70 prosenttia, vaikka sopimuksen kesto ylittää asianomaisilla markkinoilla yleensä tehtyjen sopimusten keskimääräisen kestoajan?
            
         
               2)
            
            
               Jos edelliseen kysymykseen vastataan kieltävästi ja sopimusta olisi tarkasteltava asetusten N:o 1984/83 (1) ja N:o 2790/99 (2) perusteella, voidaanko asetuksen N:o 2790/99 12 artiklan 2 kohtaa ja saman asetuksen 5 artiklan a alakohtaa tulkita yhdessä siten, että koska jälleenmyyjä ei omista maa-alueita ja sopimuksen jäljellä oleva kestoaika oli yli viisi vuotta 1.1.2002, sopimuksesta tuli mitätön 31.12.2006?
            
         
      (1)  Perustamissopimuksen 85 artiklan 3 kohdan soveltamisesta yksinostosopimusten ryhmiin 22.6.1983 annettu komission asetus (EYVL L 173, s. 5).
   
      (2)  EY:n perustamissopimuksen 81 artiklan 3 kohdan soveltamisesta tiettyihin vertikaalisten sopimusten ja yhdenmukaistettujen menettelytapojen ryhmiin 22.12.1999 annettu komission asetus (EYVL L 336, s. 21).